(Návrh)

NARIADENIE VLÁDY
Slovenskej republiky

z ...... 2006,

ktorým sa mení a dopĺňa nariadenie vlády Slovenskej republiky č. 130/1994 Z. z. o jednorazovom mimoriadnom odškodnení za ujmu na zdraví alebo smrť v súvislosti s pomocou poskytnutou pri plnení úloh civilnej ochrany obyvateľstva

	Vláda Slovenskej republiky podľa § 28 ods. 1 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení zákona č. 568/2005 Z. z. nariaďuje:

Čl. I

Nariadenie vlády Slovenskej republiky č. 130/1994 Z. z. o jednorazovom mimoriadnom odškodnení za ujmu na zdraví alebo smrť v súvislosti s pomocou poskytnutou pri plnení úloh civilnej ochrany obyvateľstva sa mení a dopĺňa  takto:

1.	V § 1 ods. 1 písm. a) sa slová „vojakovi v činnej službe,1) pracovníkovi“ nahrádzajú slovami „vojakovi1), civilnému personálu ozbrojených síl Slovenskej rjepubliky1a), zamestnancovi“.

Poznámky pod čiarou k odkazom 1 a 1a znejú:
„1) § 2 písm. d) zákona č. 570/2005 Z. z. o brannej povinnosti a o zmene a doplnení niektorých zákonov.
 Zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov.
1a) § 2 ods. 3 zákona č. 321/2002 Z. z. o ozbrojených silách Slovenskej republiky.“.  

2.	V § 1 ods. 1 písm. a) v druhom bode sa slová „živelnej pohromy, technologickej havárie, katastrofy“ nahrádzajú slovami „živelnej pohromy, havárie, katastrofy alebo teroristického útoku,“.

3.	V  §  1 ods.  2  sa  suma  „10 000 Sk“  nahrádza   sumou  „50 000 Sk“  a  suma  „50 000 Sk“ sa nahrádza sumou „250 000 Sk“. 

4.	V poznámke pod čiarou k odkazu 2 sa citácia „Napríklad § 7 ods. 5 zákona Slovenskej národnej rady č. 472/1990 Zb.  o organizácii  miestnej  štátnej  správy“ nahrádza  citáciou „§ 13 ods. 1 písm. g) a § 14 ods. 1 písm. h) zákona Národnej  rady Slovenskej republiky č. 42/1994 Z. z. o civilnej ochrane obyvateľstva  v znení zákona č. 568/2005 Z. z.“.

5.	  V poznámke pod čiarou k odkazu 3 sa citácia „Príloha č. 1 vyhlášky Federálneho ministerstva práce a sociálnych vecí č. 149/1988 Zb., ktorou sa vykonáva zákon o sociálnom zabezpečení“ nahrádza citáciou „Príloha č. 1 k zákonu                             č. 461/2003 Z. z. o sociálnom poistení.“.  

6.	V § 2 ods. 1 sa slová „pracovnoprávnych predpisov3)“ nahrádzajú slovami „osobitného predpisu4)“.

	Poznámka pod čiarou k odkazu 4 znie: 
       „4) § 94 zákona č. 461/2003 Z. z. v znení zákona č. 721/2004 Z. z.“.

7.	V § 2 ods. 1 v poslednej vete sa odkaz 4 nad slovom „odškodnenie“ vypúšťa.

8.	V §  2  ods. 2  sa  za slovo „jednorazové“ vkladá slovo  „mimoriadne“ a suma           „10 000 Sk“ sa nahrádza sumou  „50 000 Sk“.

Čl. II 

	Toto nariadenie vlády nadobúda účinnosť 1. júna 2006.